En 22-årig mand blev forfulgt af tre unge mænd da han gik i Danmarksgade i Frederikshavn kort efter klokken 02.00 natten til tirsdag. De tre mænd truede den 22-årige verbalt og slog ham, for at tvinge ham til at udlevere penge. Inden da havde den 22-årige ringet til politiet, da han følte sig forfulgt. Politiet kunne uden problemer anholde de tre unge mænd på henholdsvis 17 og 18 år, og de bliver fremstillet i grundlovsforhør tirsdag eftermiddag. Den 22-årige slap fra overfaldet med mindre skader.
Tre unge mænd er anholdt efter en 22-årig mand blev truet og slået i Frederikshavn natten til tirsdag.